Be the first to know any news. You will get latest stories and video updates through the day. You can turn them off anytime.
© 2021 The Argus. All right reserved.
© 2021 The Argus. All right reserved.
© 2021 The Argus. All right reserved.
Logged out successfully!
ଭୁବନେଶ୍ୱରଃ ଗାନ୍ଧୀଙ୍କୁ ନେଇ ରାଜନୀତି । ଜାତିର ପିତା ମହାତ୍ମା ଗାନ୍ଧୀଙ୍କର 150ତମ ଜନ୍ମଜୟନ୍ତୀରେ ରାଜ୍ୟର ତିନି ପ୍ରମୁଖ ଦଳର ପଦଯାତ୍ରା । କଟକ ତେଲଙ୍ଗାପେଣ୍ଠ ଠାରୁ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଗାନ୍ଧୀ ସଂକଳ୍ପ ଯାତ୍ରା ଆରମ୍ଭ କରିଥିବା ବେଳେ ଭୁବନେଶ୍ବର କାରଗିଲ ବସ୍ତିରୁ ବିଜେଡି ସୁପ୍ରିମୋ ନବୀନ ପଟ୍ଟନାୟକ ଜନ ସଂପର୍କ ପଦଯାତ୍ରାର ଶୁଭାରମ୍ଭ କରିଛନ୍ତି । ସେହିପରି ରାଜ୍ୟ କଂଗ୍ରେସ ପକ୍ଷରୁ ଭୁବନେଶ୍ବର ଗାନ୍ଧୀ ପାର୍କରୁ ଆରମ୍ଭ ହୋଇଛି ଗାନ୍ଧୀ ସଂଦେଶ ଯାତ୍ରା ।
ବିଜେପି ଗାନ୍ଧୀ ଜୟନ୍ତୀରେ ପ୍ଲାଷ୍ଟିକ ବର୍ଜନ ଓ ଜଳ ସଂରକ୍ଷଣର ଆହ୍ବାନ ଦେଇଛି ଭାରତୀୟ ଜନତା ପାର୍ଟି । ଯାହାକୁ ନେଇ ଦଳ ଆରମ୍ଭ କରିଛି ପଦଯାତ୍ର । କଟକ ତେଲଙ୍ଗାପେଣ୍ଠଠାରୁ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଶୁଭାରମ୍ଭ କରିଛନ୍ତି ବିଜେପିର ଗାନ୍ଧୀ ସଂକଳ୍ପ ଯାତ୍ର । ପ୍ରାୟ 6 କିଲୋମିଟର ଚାଲି ଚାଲି କଟକ ବାଲି ସାହିରେ ଏକ ଜନସାମବେଶରେ ଯୋଗଦେଇଥିଲେ ଧର୍ମେନ୍ଦ୍ର । ଗାନ୍ଧୀଙ୍କ ନୀତି ଓ ଆଦର୍ଶକୁ ଅନୁସରଣ କରିବା ସହ ରାଜ୍ୟକୁ ପ୍ଲାଷ୍ଟିକ ମୁକ୍ତ କରିବା ଉପରେ ଧର୍ମେନ୍ଦ୍ର ଦେଇଛନ୍ତି ବାର୍ତ୍ତା । ରାଜ୍ୟରେ 21ଟି ସଂସଦୀୟ କ୍ଷେତ୍ରରେ ବିଜେପିର 21 ଜଣ ସଂସାଦ ପ୍ରାର୍ଥୀ ପଦଯାତ୍ରା କରିଛନ୍ତି । ଆସନ୍ତା 15 ଦିନ ଧରି ଏହି କାର୍ଯ୍ୟକ୍ରମ ଚାଲିବାକୁ ଥିବା ବେଳେ ପ୍ରତି ଦିନ 10 କିଲୋମିଟର ପଦଯାତ୍ରା କରିବେ ଉଭୟ ନେତା ଓ କର୍ମୀ ।
ବିଜେଡି ବିଜୁ ଜନତା ଦଳ ମଧ୍ୟ ଆରମ୍ଭ କରିଛି ନିଜର ଜନ ସଂପର୍କ ପଦଯାତ୍ରା । ଭୁବନେଶ୍ବର କାଲିଗିଲ୍ ବସ୍ତିରୁ ଦଳର ସୁପ୍ରିମୋ ନବୀନ ପଟ୍ଟନାୟକ ଏହି କାର୍ଯ୍ୟକ୍ରମର ଶୁଭାରମ୍ଭ କରିଛନ୍ତି । ଜୟ ପ୍ରକାଶ ନାରାୟଣ ଜୟନ୍ତୀ ଅର୍ଥାତ୍ ଅକ୍ଟୋବର 11 ତାରିଖ ପ୍ରର୍ଯ୍ୟନ୍ତ ଚାଲିବ ଏହି କାର୍ଯ୍ୟକ୍ରମ । ଚଳିତ ପଦଯାତ୍ରାରେ ମୁଖ୍ୟମନ୍ତ୍ରୀ କର୍ମୀ ଓ ନେତାଙ୍କୁ ସମାଜ ସେବା କରିବାକୁ ବାର୍ତ୍ତା ଦେଇଛନ୍ତି । ଏନେଇ ଏକ ସୋସିଆଲ ସର୍ଭିସ୍ ୱିଙ୍ଗ୍ ଆରମ୍ଭ କରିଛି ବିଜେଡି । ସେପଟେ ଦଳର ସଭ୍ୟ ସଂଗ୍ରହ ଅଭିଯାନା ଚାଲୁଥିବାରୁ ପଦଯାତ୍ରା ମାଧ୍ୟମରେ ଲୋକଙ୍କ ପାଖକୁ ଯାଇ ତାଙ୍କ ସମସ୍ୟା ବୁଝିବାକୁ ପରାମର୍ଶ ଦେଇଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ।
କଂଗ୍ରେସ ରାଜ୍ୟ କଂଗ୍ରେସ ମଧ୍ୟ ମହାତ୍ମା ଗାନ୍ଧୀଙ୍କର 150 ତମ ଜନ୍ମ ଜୟନ୍ତୀକୁ ବେଶ୍ ଧୁମଧାମରେ ପାଳନ କରିଛି । ଏନେଇ ଦଳର ସମସ୍ତ ନେତା ଓ କର୍ମୀ ଭୁବନେଶ୍ବରସ୍ଥିତ ଗାନ୍ଧୀ ପାର୍କରେ ଥିବା ଗାନ୍ଧୀଙ୍କ ପ୍ରତିମୂର୍ତ୍ତିରେ ପୁଷ୍ପମାଲ୍ୟ ଅର୍ପଣ କରିବା ସହ ଆରମ୍ଭ କରିଛନ୍ତି ଗାନ୍ଧୀ ସଂଦେଶ ଯାତ୍ରା । ଆଉ ଏହିଠାରୁ କଂଗ୍ରେସ ଆରମ୍ଭ କରିଛି ରାଜ୍ୟ ବ୍ୟାପି 12 ଦିନିଆ ପଦଯାତ୍ରା । ନେଭେମ୍ବର 14 ପର୍ଯ୍ୟନ୍ତ ଚାଲିବାକୁ ଥିବା ଏହି କାର୍ଯ୍ୟକ୍ରମରେ ରାଜ୍ୟ ପ୍ରଭାରୀ ଜିତେନ୍ଦ୍ର ସିଂହ ମଧ୍ୟ ଯୋଗଦେଇଛନ୍ତି । ପ୍ରତି ବ୍ଲକ ଓ ଜିଲ୍ଲା ସ୍ତରରେ ଏହି ପାଦଯାତ୍ରା ମାଧ୍ୟମରେ କଂଗ୍ରେସ ଗାନ୍ଧୀଙ୍କ ନୀତି ଆଦର୍ଶକୁ ପହଁଚାଇବାକୁ ଲକ୍ଷ୍ୟ ରଖିଛି ।
